Mul oli seekord suhteliselt ideaalne nädalalõpp...pimedal päeval mitu tundi elektrita olek, mis viis mõnusa pikutamiseni pehmel diivanil kaminatule ees..jalutuskäigud kahe mõmmiga, hilissügisene aed oma üksluises ilus, õhtusöök kallimaga küünlavalgel, südamlik film "Up" valge veiniga, meie lemmikmuusika kõlamas....ja saun. Ma ei oskakski midagi rohkemat tahta. Jah, õnn on üks imeline asi. Hästi mõjus ka äralõigatus hallist igapäevast.  ....Minu unistustes võtavad tasapisi  kuju nägemused päris oma kodust, aiast...meie oma väikesest paradiisist.  Kuuaed, kividega ääristatud tiigike, koerad-kassid, marjapõõsad, väike peenramaa, värskelt niidetud muru lõhn, lilledest vikerkaar....nii hea on luua, kas või ainult oma peas. Täna on kohe eriliselt suur armastus elu vastu.